Lamekuvar
Lamekuvar on kuvar, mille paksus on laiusest ja kõrgusest palju väiksem. Lamekuvari mõiste tuli laiemalt kasutusele 1990. aastail, kui LCD-kuvar hakkas välja tõrjuma kogukat ja rasket kineskoopkuvarit. Tööpõhimõtte järgi on LCD-kuvarite kõrval praegusajal lamekuvaritena kasutusel ka plasmakuvarid (peamiselt kodukino ekraanina), suured LED-ekraanid (reklaam- ning infotabloodena) ja väljaarendamisjärgus OLED-ekraanid. Lamekuvar ja lameekraan kui elektroonikakomponent on tuntud kuvapaneeli nime all (nt LCD-paneel, plasmapaneel).